शुक्लाफाँटा नगरपालिका

कञ्चनपुर जिल्लाका ७ नगरपालिकाहरू मध्ये एक हो।  २०७३ फागुन २७ मा, साविकका झलारी र पिपलाडी मिलेर बनेको झलारी पिपलाडी नगरपालिकाको रूपमा अस्तित्वमा आएको थियो भने २७ फागुन २०७३ मा, नगरपालिकाको क्षेत्रविस्तार गर्दा र देखतभुली (४,६) गाविस यसमा गाभिएको थियो र शुक्लाफाँटा नगरपालिका बनेको थियो। शुक्लाफाँटा नगरपालिकामा जम्मा १२ वटा वडा मिलेर बनेको छ। जिल्लाको सदरमुकाम भीमदत्तनगर देखि २० किलोमिटर टाढा पश्चिम तर्फ रहेको यस नगरपालिकाले आफ्नै खालको धार्मिक, राजनैतिक र सामाजिक महत्त्व र विशेषता बोकेको छ। यस नगरपालिका क्षेत्रमा सबै जातजाति धर्म तथा क्षेत्रका मानिसहरूको मिश्रित बसोवास रहेको छ। 

कञ्चनपुर जिल्लाको पूर्वपश्चिम राजमार्ग अन्तर्गत मध्य विन्दूमा रहेको १६२.५७ वर्ग कि.मि. क्षेत्रफलमा फैलिएको छ। यस नगरपालिकाको भू–आकृति स्वरुप करिब सवैजसो समतल रहेको छ। यस नगरपालिकाको पूर्वमा कृष्णपुर नगरपालिका, पश्चिममा शुक्लाफाँट वन्यजन्तु आरक्ष र बेदकोट नगरपालिका, उत्तरमा डडेल्धुराको चुरे पर्वत र दक्षिणमा लालझाडी गाउँपालिका र शुक्लाफाँट राष्ट्रिय निकुञ्ज रहेको छ। यस नगरपालिकाको अधिकतम तापक्रम ३८ डिग्री र न्युनतम तापक्रम ९ डिग्री रहेको पाईन्छ।

जनसङ्ख्या
राष्ट्रिय जनगणना २०७८को जनगणना अनुसार को कुल जनसङ्ख्या ५३,९६९ रहेको छ भने यहाँ १२,०५८ घरधुरी रहेका छन्।

बाह्य कडीहरू
जिल्ला विकास समिति, कञ्चनपुर 

श्रेणी:कञ्चनपुर जिल्लाका नगरपालिकाहरू
श्रेणी:सुदूरपश्चिम प्रदेशका नगरपालिकाहरू
श्रेणी:वि.सं. २०७१ मा घोषित नगरपालिकाहरू